Държавен вестник, бр. 101, 2015 г., стр. 65

БРОЙ  101	
Д Ъ Р Ж А В Е Н  В Е С Т Н И К 	
СТР.  65  
потребности. Основен елемент е подобрява-
нето на дейностите по безопасност и здраве 
при работа, в т.ч. мерки за предотвратяване на 
риска от болести и наранявания, причинени 
от лоши условия на труд (виж Политика 1.3).
Всички възрастни хора трябва да имат равен 
достъп до услуги, необходими за запазване на 
тяхното здраве, самостоятелност и достойн-
ство, включително висококачествени здравни 
услуги (превенция, лечение, рехабилитация и 
дългосрочни и палиативни грижи). Система-
та на здравеопазването, здравните и другите 
съпътстващи услуги да бъдат развити така, 
че тяхната организация и капацитет да са 
съобразени с потребностите и специфичните 
особености на възрастните хора. При разра-
ботването и планирането на здравни услуги 
все по-голямо значение следва да се отдава на 
включването на хората с цел осигуряването 
на насочена към пациента здравна грижа.
Всички политики за насърчаване на здра-
вето и благосъстоянието в напреднала възраст 
следва да са ориентирани към предотвра-
тяването на самотата и изолацията, като 
подкрепата от семействата и връстниците 
играе ключова роля. За целта съществува-
щите здравни и социални услуги трябва да 
бъдат адаптирани към основните нужди на 
възрастните хора, за да бъдат независими и 
да останат колкото може по-дълго време в 
тяхната обичайна, т.е. обхващаща няколко 
поколения среда. 
За възрастните хора с хронични заболя-
вания и трайни увреждания следва да се 
осигурят специализирани грижи в домовете, 
включващи предоставяне както на медицински 
грижи, така и социални услуги, подпомагащи 
пациентите за справяне с ежедневни дейности 
от бита (поддържане на хигиената в дома, 
хигиена на тялото, хранене, пазаруване, при-
дружаване, разходки и др.). За подобряване 
на качеството на предоставяните грижи е 
необходимо подобряване на професионалния 
капацитет на персонала за предоставяне на 
услуги на възрастни хора. 
Изграждането на мрежа от достъпни и 
качествени интегрирани здравно-социални 
услуги в общността ще има превантивна роля 
по отношение на институционализацията на 
тези лица. 
Развитието на адекватна система от услуги 
за дългосрочна грижа, в съответствие с На-
ционалната стратегия за дългосрочна грижа, 
е от ключово значение за реализацията на 
политиката за здраве на възрастните хора. 
От особена важност е осигуряването на 
по-благоприятна среда за живот на възраст-
ните (обществени сгради, лечебни заведения; 
инфраструктура, транспорт, жилищни сгради), 
която им позволява да останат възможно най-
дълго независими. 
Специфичен здравен проблем в тази възрас-
това група са различните форми на деменция 
при възрастните хора, при които когнитивните 
и поведенческите нарушения водят до прогре-
сивна загуба на самостоятелност на болните.
В последните години всички развити страни 
отдават значимост на проблемите, свързани 
с деменциите, поради две основни причи-
ни – високата заболеваемост, особено из-
разена в страни със застаряващо население 
като България и спецификата на грижите за 
пациентите, които ангажират много ресурси 
на специалистите и семействата. 
В България все още липсват адекватни 
здравни и социални политики и услуги за 
болните с деменция и техните семейства. 
Необходимо е да се развие система за 
ранна и много ранна диагностика на демент-
ните състояния, когато може да се прецени 
рискът от развитие на дементен процес и да 
се изработи план за грижи, които да забавят 
прогресиращия ход на заболяването. Тя следва 
да бъде подкрепена от мрежа от специализи-
рани услуги в общността – дневни центрове, 
центрове за временно и постоянно настаняване 
на дементните пациенти и осигуряване на 
социална защита и психологическа подкрепа 
на семействата на болните. Развитието на гри-
жите е свързано и с разширяване на кръга на 
обучените специалисти – лекари, психолози, 
социални работници и др.
Необходима е промяна на съществуващите 
възгледи за деменцията и насърчаване на хо-
рата да поемат отговорност за интеграцията 
и обществената подкрепа за тези болни. 
МЕРКИ:
1.4.1. Насърчаване на здравословен начин 
на живот през целия жизнен цикъл и здра-
вословно остаряване със специален акцент за 
хората над 50-годишна възраст;
1.4.2. Осигуряване на условия за равен 
достъп на възрастните хора до медицински 
и дентални услуги, както и до качествени и 
безопасни лекарствени продукти на достъпни 
цени с фокус върху малките населени места 
и отдалечените и труднодостъпни райони;
1.4.3. Развитие на специализирани здравни 
услуги за превенция на заболяванията и ус-
ложненията, характерни за възрастните хора; 
1.4.4. Подкрепа на мерки за преминаване 
от институционален и медицински модел на 
грижи за възрастните хора към услуги, пред-
лагани в общността и семейната среда, вкл. 
развитие на дългосрочната грижа;
1.4.5. Подкрепа за изграждане на адекват-
на мрежа от интегрирани здравно-социални 
услуги в общността и домашна среда;
1.4.6. Осигуряване на обучение за персонала, 
предоставящ здравни услуги за възрастни хора, 
в т.ч. в областта на психологическата помощ 
и подкрепа за възрастни хора, дългосрочни 
грижи и др.;